
Pärandvarale valitseja määramine ning pärandvara bilanssi võtmine
(Antonina Elistarhova pärimisasi)

1. ASJAOLUD JA MENETLUSE KÄIK

Narva notari Tatjana Boitsova poolt on 08.03.2010 tõestatud seadusjärgse pärimisõiguse tunnistus (notari ametitoimingute raamatu registri nr 1012), mis tõendab, et 04.06.1998 surnud Antonina Elistarhova (isikukood 42806153736) vara pärijaks on NARVA LINN.

Vastavalt pärandvara inventuurile, mille viis läbi Narva notari Tatjana Boitsova 27.11.2009 otsuse nr 565/4.1 alusel kohtutäitur Andrei Krek, kuuluvad pärandvara hulka:

· Viru Maakohtu kinnistusosakonna Narva jaoskonna registriossa nr 2447409 kantud korteriomand, mis on 278/79042 mõttelist osa kinnistust katastritunnusega 51102:002:0028 ja reaalosana eluruum nr. 42 üldpinnaga 27,80 m2 Narvas aadressil Tiimani 6. 
· Vastavalt KORTERIÜHISTU TIIMANI 6, registrikood 80175334, esimehe Olga Sõrjanaja poolt esitatud tõendile moodustab nimetatud korteriomandi võlgnevus 3613,90 krooni seisuga 01.02.2010.

Narva Linnavalitsuse Arhitektuuri- ja Linnaplaneerimise Ameti Geodeesia- ja maakorralduse osakonna poolt koostatud 23.03.2010 maa maksustamishinna akti nr 054 231 järgi nimetatud korteriomandi maa maksustamise hind on 1411 krooni.

Vastavalt AS PINDI KINNISVARA 31.03.2010 eksperthinnangule nr 100331-14173-401 on nimetatud korteriomandi turuväärtus 31.03.2010 seisuga 60 000,00 krooni.
2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” punkti 37 kohaselt otsuse pärimisõiguse teel omandatud vara kohta võtab vastu Narva Linnavalitsus Narva Linnavolikogu poolt kehtestatud korras. 

Vastavalt Narva Linnavolikogu 16.01.2003 määruse nr 1/7 “Pärandi vastuvõtmise kord” punktile 4.1 Linnavara- ja Majandusamet valitseb päritud vara järgmiselt: kinnistu - võtab oma bilanssi (alapunkt 4.1.1), rahalised vahendid - kannab linna eelarvesse (alapunkt 4.1.2).

3. OTSUS

Narva Linnavalitsuse Linnavara- ja majandusametil võtta oma valitsemisele ja bilanssi 04.06.1998 surnud Antonina Elistarhova (isikukood 42806153736) pärandvara, mis koosneb korteriomandist, asukohaga Narva linnas Albert-August Tiimanni tänav 6-42 (Viru Maakohtu kinnistusosakonna Narva jaoskonna registriosa nr 2447409), sealhulgas:
1) 278/79042 mõttelist osa kinnistust katastritunnusega 51102:002:0028, otstarve – elamumaa 100%, pindala 13 372 m2) maksumusega 1 411 krooni;
2) eluruum nr 42 üldpinnaga 27,80 m2, turuväärtusega 60 000,00 krooni;
4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

